༄༅། །རྒྱལ་ཞེན་མེ་ལྕེ་ལྟར་འཕྱུར་བའི་འཇར་འཁོད་བོད་རིཌ་ཡོངས་ཀྱི་སྙན་ལམ་དུ་ཞུ་རྒྱུར། གོ་ལ་གཅིག་གྱུར་གྱི་གནས་བབ་དང་རང་རེའི་རྒྱལ་ཁབ་གཞན་གྱིས་བཙན་འཕྲོག་བྱས་པ་བཅས་ལས་ངེད་ཅག་གངས་ཅན་པ་རྣམས་འཛམ་གླིང་གང་སར་ཐོར་ནས་གནས་ཡོད་ཀྱང་། དྭང་བླང་དཔྱ་དངུལ་འབུལ་རྒྱུ་དང་། བོད་རང་དབང་བསྐྱར་གསོ། ཆོས། གོམས་གཤིས། སྐད་ཡིག་སོགས་མིི་ཉམས་གོང་འཕེལ་དང་ཉམས་པ་སོར་ཆུད་བྱ་རྒྱུ་ནི་བོད་མིའི་ཤ་ཁྲག་ལ་བསྟེན་ནས་འཚོ་བར་རོལ་མཁན་གྱི་གང་ཟག་ཐམས་ཅད་ཀྱིས་མ་བསྐུལ་དྭང་ལེན་གནང༌དགོས་པ་ནི་གླེང་ཅི་དགོས། དེས་ན་སྲི་ཞུ་སྒྲུབ་པའི་བརྒྱུད་ལམ་སྟབས་བདེ་ཤོས་ནི་དྭང་བླང་དཔྱ་འབུལ་རྒྱུ་དེ་ཡིན། མོད་ཀྱང་ཕྱི་ནང་གི་རྒྱུ་རྐྱེན་ལས་རང་རེ་འགའ་ཤས་ཀྱིས་དྭང་བླང་དཔྱ་དངུལ་འབུལ་རྒྱུ་ལུས་པ་དང། དྭང་བླང་དཔྱ་ཁྲལ་ལག་དེབ་མེད་པ་རིགས་དང་ཅི་མཆིས་པ་རྣམས། འཇར་འཁོད་བོད་རིཌ་ཚོགས་པའི་ས་གནས་སོ་སོའི་ཚོགས་གཙོ་ལ་འབྲེལ་བ་གནང་རོགས༎